CELEX: 32020R2084
Language: el
Date: 2020-12-14 00:00:00
Title: Εκτελεστικός κανονισμός (ΕΕ) 2020/2084 της Επιτροπής της 14ης Δεκεμβρίου 2020 για την τροποποίηση και τη διόρθωση του εκτελεστικού κανονισμού (ΕΕ) 2018/2067 σχετικά με την επαλήθευση των δεδομένων και τη διαπίστευση των ελεγκτών σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

15.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 423/23
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/2084 ΤΗΣ ΕΠΙΤΡΟΠΗΣ
         της 14ης Δεκεμβρίου 2020
         για την τροποποίηση και τη διόρθωση του εκτελεστικού κανονισμού (ΕΕ) 2018/2067 σχετικά με την επαλήθευση των δεδομένων και τη διαπίστευση των ελεγκτών σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Ένωσης και την τροποποίηση της οδηγίας 96/61/ΕΚ του Συμβουλίου (1), και ιδίως το άρθρο 10α παράγραφος 2 και το άρθρο 15 τρίτο εδάφιο,
         Εκτιμώντας τα ακόλουθα:
         
                     (1)
                  
                  
                     Για να διασφαλιστεί η συνέπεια μεταξύ της εξακρίβωσης των ετήσιων εκθέσεων περί εκπομπών σύμφωνα με το άρθρο 15 της οδηγίας 2003/87/ΕΚ και της επαλήθευσης των δεδομένων σε επίπεδο δραστηριότητας που συλλέγονται σύμφωνα με τον εκτελεστικό κανονισμό (ΕΕ) 2019/1842 της Επιτροπής (2), καθώς και για την αξιοποίηση των συνεργειών, είναι σκόπιμο να συμπεριληφθούν κανόνες για την επαλήθευση των ετήσιων εκθέσεων για το επίπεδο δραστηριότητας οι οποίες απαιτούνται βάσει του άρθρου 3 του εκτελεστικού κανονισμού (ΕΕ) 2019/1842 εντός του νομικού πλαισίου που ορίζεται από τον εκτελεστικό κανονισμό (ΕΕ) 2018/2067 της Επιτροπής (3).
                  
               
                     (2)
                  
                  
                     Τα εναρμονισμένα πρότυπα, όπως το εναρμονισμένο πρότυπο σχετικά με τις απαιτήσεις για τους φορείς επικύρωσης και επαλήθευσης των εκπομπών αερίων του θερμοκηπίου προς χρήση στη διαπίστευση ή σε άλλες μορφές αναγνώρισης, αναθεωρούνται τακτικά. Θα πρέπει να επέλθουν ορισμένες τροποποιήσεις στον εκτελεστικό κανονισμό (ΕΕ) 2018/2067, ώστε να ευθυγραμμιστεί με τις αναθεωρήσεις των εφαρμοστέων προτύπων και να ενισχυθούν οι απαιτήσεις σχετικά με τις διαδικασίες των ελεγκτών και τη λειτουργία του συστήματος διαχείρισης του ελεγκτή.
                  
               
                     (3)
                  
                  
                     Είναι σημαντικό να διευκρινιστεί ότι το τεκμήριο συμμόρφωσης που προβλέπεται στο άρθρο 4 του εκτελεστικού κανονισμού (ΕΕ) 2018/2067 δεν απαλλάσσει τον ελεγκτή από την εφαρμογή των ειδικών ανά πρόγραμμα απαιτήσεων του εν λόγω εκτελεστικού κανονισμού και ότι το εν λόγω τεκμήριο συμμόρφωσης δεν ισχύει για ορισμένες διατάξεις του εκτελεστικού κανονισμού (ΕΕ) 2018/2067, όταν είναι σημαντικό να διατηρηθούν οι στόχοι και οι αρχές που ορίζονται στο παράρτημα V της οδηγίας 2003/87/ΕΚ.
                  
               
                     (4)
                  
                  
                     Βάσει του κατ’ εξουσιοδότηση κανονισμού (ΕΕ) 2019/331 (4) και του εκτελεστικού κανονισμού (ΕΕ) 2019/1842 της Επιτροπής, ο φορέας εκμετάλλευσης εγκατάστασης που υποβάλλει αίτηση για δωρεάν κατανομή σύμφωνα με το άρθρο 10α της οδηγίας 2003/87/ΕΚ οφείλει να συμπεριλάβει τις σχετικές διατάξεις παρακολούθησης σε σχέδιο μεθοδολογίας παρακολούθησης. Κατά συνέπεια, δεν είναι πλέον σκόπιμο να προβλεφθεί η επαλήθευση των στοιχείων που σχετίζονται με την εν λόγω δωρεάν κατανομή στο πεδίο εφαρμογής της επαλήθευσης του σχεδίου παρακολούθησης βάσει του εκτελεστικού κανονισμού (ΕΕ) 2018/2067.
                  
               
                     (5)
                  
                  
                     Προκειμένου να διασφαλιστεί ότι η αξιολόγηση της επαλήθευσης μπορεί να διενεργείται αποδοτικά και εγκαίρως, θα πρέπει να τροποποιηθούν οι κανόνες σχετικά με την πρόσβαση της αρμόδιας αρχής στην εσωτερική τεκμηρίωση της επαλήθευσης.
                  
               
                     (6)
                  
                  
                     Για την περαιτέρω προώθηση της εναρμόνισης εντός της Ένωσης και για τη βελτίωση της αποτελεσματικότητας του συστήματος διαπίστευσης, είναι σημαντικό να αποσαφηνιστεί η επιλεξιμότητα των ελεγκτών που ζητούν διαπίστευση σύμφωνα με τον εκτελεστικό κανονισμό (ΕΕ) 2018/2067.
                  
               
                     (7)
                  
                  
                     Μετά τη δημοσίευση του εκτελεστικού κανονισμού (ΕΕ) 2018/2067, διαπιστώθηκαν σφάλματα διαφόρων ειδών, τα οποία πρέπει να διορθωθούν. Ειδικότερα, σε ολόκληρο το κείμενο, ο αριθμός του κατ’ εξουσιοδότηση κανονισμού (EE) 2019/331 παραλείφθηκε και πρέπει να προστεθεί.
                  
               
                     (8)
                  
                  
                     Περιστάσεις ανωτέρας βίας που εκφεύγουν του ελέγχου του φορέα εκμετάλλευσης ή φορέα εκμετάλλευσης αεροσκαφών ενδέχεται να εμποδίσουν τον ελεγκτή να πραγματοποιήσει επιτόπιες επισκέψεις σύμφωνα με το άρθρο 21 του εκτελεστικού κανονισμού (ΕΕ) 2018/2067. Στις περιπτώσεις αυτές, είναι σκόπιμο να επιτρέπεται στους ελεγκτές να πραγματοποιούν εικονικές επιτόπιες επισκέψεις, εφόσον πληρούνται συγκεκριμένες προϋποθέσεις.
                  
               
                     (9)
                  
                  
                     Συνεπώς, ο εκτελεστικός κανονισμός (ΕΕ) 2018/2067 θα πρέπει να τροποποιηθεί και να διορθωθεί αναλόγως.
                  
               
                     (10)
                  
                  
                     Οι τροποποιήσεις του εκτελεστικού κανονισμού (ΕΕ) 2018/2067 είναι σκόπιμο να εφαρμοστούν στην επαλήθευση των δεδομένων για τις εκπομπές αερίων θερμοκηπίου, τα τονοχιλιόμετρα και για κατανομή, που σχετίζονται με την τέταρτη περίοδο εμπορίας. Ως εκ τούτου, η δυνατότητα εφαρμογής των σχετικών διατάξεων του παρόντος κανονισμού θα πρέπει να αναβληθεί έως την 1η Ιανουαρίου 2021.
                  
               
                     (11)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κλιματική αλλαγή,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις του εκτελεστικού κανονισμού (ΕΕ) 2018/2067
            Ο εκτελεστικός κανονισμός (ΕΕ) 2018/2067 τροποποιείται ως εξής:
            
                        1)
                     
                     
                        Το άρθρο 2 αντικαθίσταται από το ακόλουθο κείμενο:
                        
                           «Άρθρο 2
                           Πεδίο εφαρμογής
                           Ο παρών κανονισμός εφαρμόζεται στην επαλήθευση των δεδομένων για τις εκπομπές αερίων θερμοκηπίου και τα τονοχιλιόμετρα που προκύπτουν από την 1η Ιανουαρίου 2019, τα οποία δηλώνονται σύμφωνα με το άρθρο 14 της οδηγίας 2003/87/ΕΚ, καθώς και στην επαλήθευση των δεδομένων σχετικά με την επικαιροποίηση των εκ των προτέρων δεικτών αναφοράς και τον προσδιορισμό της δωρεάν κατανομής στις εγκαταστάσεις σύμφωνα με το άρθρο 10α της εν λόγω οδηγίας.»·
                        
                     
                  
                        2)
                     
                     
                        Το άρθρο 3 τροποποιείται ως εξής:
                        
                                    α)
                                 
                                 
                                    το σημείο 3 αντικαθίσταται από το ακόλουθο κείμενο:
                                    
                                                «3)
                                             
                                             
                                                “ελεγκτής”: νομικό πρόσωπο που ασκεί επαληθευτικές δραστηριότητες σύμφωνα με τον παρόντα κανονισμό και έχει διαπιστευτεί από εθνικό οργανισμό διαπίστευσης βάσει του κανονισμού (ΕΚ) αριθ. 765/2008 και του παρόντος κανονισμού ή φυσικό πρόσωπο που έχει εξουσιοδοτηθεί κατ’ άλλο τρόπο, με την επιφύλαξη του άρθρου 5 παράγραφος 2 του ως άνω κανονισμού, κατά τον χρόνο έκδοσης της έκθεσης επαλήθευσης·»·
                                             
                                          
                              
                                    β)
                                 
                                 
                                    παρεμβάλλεται το ακόλουθο σημείο 6α):
                                    
                                                «6α)
                                             
                                             
                                                “ετήσια έκθεση για το επίπεδο δραστηριότητας”: έκθεση η οποία υποβάλλεται από φορέα εκμετάλλευσης σύμφωνα με το άρθρο 3 παράγραφος 3 του εκτελεστικού κανονισμού (ΕΕ) 2019/1842 (*1)·
                                             
                                          
                                       (*1)  Εκτελεστικός κανονισμός (ΕΕ) 2019/1842 της Επιτροπής, της 31ης Οκτωβρίου 2019, σχετικά με τη θέσπιση κανόνων για την εφαρμογή της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου όσον αφορά περαιτέρω ρυθμίσεις για τις προσαρμογές της δωρεάν κατανομής δικαιωμάτων εκπομπής λόγω μεταβολών του επιπέδου δραστηριότητας (ΕΕ L 282 της 4.11.2019, σ. 20).»·"
                        
                                 
                              
                                    γ)
                                 
                                 
                                    το σημείο 7) αντικαθίσταται από το ακόλουθο κείμενο:
                                    
                                                «7)
                                             
                                             
                                                “έκθεση του φορέα εκμετάλλευσης ή φορέα εκμετάλλευσης αεροσκαφών”: η ετήσια έκθεση σχετικά με τις εκπομπές την οποία οφείλουν να υποβάλλουν οι φορείς εκμετάλλευσης ή φορείς εκμετάλλευσης αεροσκαφών σύμφωνα με το άρθρο 14 παράγραφος 3 της οδηγίας 2003/87/ΕΚ, η έκθεση σχετικά με τα τονοχιλιόμετρα την οποία οφείλουν να υποβάλλουν οι φορείς εκμετάλλευσης αεροσκαφών προκειμένου να ζητήσουν την κατανομή δικαιωμάτων σύμφωνα με τα άρθρα 3ε και 3στ της εν λόγω οδηγίας, η έκθεση δεδομένων βάσης την οποία υποβάλλουν οι φορείς εκμετάλλευσης σύμφωνα με το άρθρο 4 παράγραφος 2 του κατ’ εξουσιοδότηση κανονισμού (ΕΕ) 2019/331, η έκθεση δεδομένων νεοεισερχομένου την οποία υποβάλλουν οι φορείς εκμετάλλευσης σύμφωνα με το άρθρο 5 παράγραφος 2 του εν λόγω κανονισμού ή η ετήσια έκθεση για το επίπεδο δραστηριότητας·»·
                                             
                                          
                              
                                    δ)
                                 
                                 
                                    στο σημείο 13), το στοιχείο γ) αντικαθίσταται από το ακόλουθο κείμενο:
                                    
                                                «γ)
                                             
                                             
                                                για τους σκοπούς της επαλήθευσης της έκθεσης δεδομένων βάσης, η οποία υποβάλλεται από τον φορέα εκμετάλλευσης σύμφωνα με το άρθρο 4 παράγραφος 2 στοιχείο α) του κατ’ εξουσιοδότηση κανονισμού (ΕΕ) 2019/331, της έκθεσης δεδομένων νεοεισερχομένου, η οποία υποβάλλεται από τον φορέα εκμετάλλευσης σύμφωνα με το άρθρο 5 παράγραφος 2 του εν λόγω κανονισμού ή της ετήσιας έκθεσης για το επίπεδο δραστηριότητας, κάθε πράξη ή παράλειψη του φορέα εκμετάλλευσης η οποία αντίκειται στις απαιτήσεις του σχεδίου μεθοδολογίας παρακολούθησης·»·
                                             
                                          
                              
                                    ε)
                                 
                                 
                                    προστίθεται το ακόλουθο σημείο 30):
                                    
                                                «30)
                                             
                                             
                                                “περίοδος αναφοράς για το επίπεδο δραστηριότητας”: η εφαρμοστέα περίοδος πριν από την υποβολή της ετήσιας έκθεσης για το επίπεδο δραστηριότητας σύμφωνα με το άρθρο 3 παράγραφος 1 του εκτελεστικού κανονισμού (ΕΕ) 2019/1842.»·
                                             
                                          
                              
                  
                        3)
                     
                     
                        Το άρθρο 4 αντικαθίσταται από το ακόλουθο κείμενο:
                        
                           «Άρθρο 4
                           Τεκμήριο συμμόρφωσης
                           Όταν ελεγκτής αποδεικνύει ότι πληροί τα κριτήρια που καθορίζονται στα σχετικά εναρμονισμένα πρότυπα, όπως ορίζεται στο άρθρο 2 σημείο 9) του κανονισμού (ΕΚ) αριθ. 765/2008, ή σε μέρη των εν λόγω προτύπων, των οποίων τα στοιχεία αναφοράς έχουν δημοσιευτεί στην Επίσημη Εφημερίδα της Ευρωπαϊκής Ένωσης, τότε, εξαιρουμένων του άρθρου 7 παράγραφοι 1 και 4, του άρθρου 22, του άρθρου 27 παράγραφος 1 και των άρθρων 28, 31 και 32 του παρόντος κανονισμού, τεκμαίρεται ότι συμμορφώνεται προς τις απαιτήσεις των κεφαλαίων ΙΙ και ΙΙΙ του παρόντος κανονισμού, εφόσον τα εφαρμοστέα εναρμονισμένα πρότυπα καλύπτουν τις εν λόγω απαιτήσεις.»·
                        
                     
                  
                        4)
                     
                     
                        στο άρθρο 6, το πρώτο εδάφιο αντικαθίσταται από το ακόλουθο κείμενο:
                        «Η επαληθευμένη έκθεση εκπομπών, έκθεση για τα τονοχιλιόμετρα, έκθεση δεδομένων βάσης, έκθεση δεδομένων νεοεισερχομένου ή ετήσια έκθεση για το επίπεδο δραστηριότητας είναι αξιόπιστη για τους χρήστες. Αποτυπώνει πιστά αυτά τα οποία είτε δηλώνει ότι αποτυπώνει είτε μπορεί εύλογα να αναμένεται ότι αποτυπώνει.»·
                     
                  
                        5)
                     
                     
                        Το άρθρο 7 τροποποιείται ως εξής:
                        
                                    α)
                                 
                                 
                                    η παράγραφος 4 τροποποιείται ως εξής:
                                    
                                                i)
                                             
                                             
                                                το στοιχείο α) αντικαθίσταται από το ακόλουθο κείμενο:
                                                
                                                            «α)
                                                         
                                                         
                                                            η έκθεση του φορέα εκμετάλλευσης ή φορέα εκμετάλλευσης αεροσκαφών είναι πλήρης και ανταποκρίνεται στις απαιτήσεις του παραρτήματος X του εκτελεστικού κανονισμού (ΕΕ) 2018/2066, του παραρτήματος IV του κατ’ εξουσιοδότηση κανονισμού (ΕΕ) 2019/331 ή του άρθρου 3 παράγραφος 2 του εκτελεστικού κανονισμού (ΕΕ) 2019/1842, κατά περίπτωση·»·
                                                         
                                                      
                                          
                                                ii)
                                             
                                             
                                                το στοιχείο γ) αντικαθίσταται από το ακόλουθο κείμενο:
                                                
                                                            «γ)
                                                         
                                                         
                                                            ο φορέας εκμετάλλευσης ενήργησε σύμφωνα με τις απαιτήσεις του σχεδίου μεθοδολογίας παρακολούθησης κατ’ εφαρμογή του άρθρου 8 του κατ’ εξουσιοδότηση κανονισμού (ΕΕ) 2019/331 που έχει εγκριθεί από την αρμόδια αρχή, όταν πρόκειται για την επαλήθευση έκθεσης δεδομένων βάσης, έκθεσης δεδομένων νεοεισερχομένου ή ετήσιας έκθεσης για το επίπεδο δραστηριότητας του φορέα εκμετάλλευσης·»·
                                                         
                                                      
                                          
                              
                                    β)
                                 
                                 
                                    η παράγραφος 5 αντικαθίσταται από το ακόλουθο κείμενο:
                                    
                                       «5.   Σε περίπτωση που ο ελεγκτής διαπιστώσει ότι ο φορέας εκμετάλλευσης ή φορέας εκμετάλλευσης αεροσκαφών δεν τηρεί τον εκτελεστικό κανονισμό (ΕΕ) 2018/2066 ή ότι ο φορέας εκμετάλλευσης δεν τηρεί τον κατ’ εξουσιοδότηση κανονισμό (ΕΕ) 2019/331 ή τον εκτελεστικό κανονισμό (ΕΕ) 2019/1842, αναφέρει την παρατυπία αυτή στην έκθεση επαλήθευσης, έστω και αν το οικείο σχέδιο παρακολούθησης ή το σχέδιο μεθοδολογίας παρακολούθησης, κατά περίπτωση, έχει εγκριθεί από την αρμόδια αρχή.»·
                                    
                                 
                              
                  
                        6)
                     
                     
                        το άρθρο 10 παράγραφος 1 τροποποιείται ως εξής:
                        
                                    α)
                                 
                                 
                                    το στοιχείο η) αντικαθίσταται από το ακόλουθο κείμενο:
                                    
                                                «η)
                                             
                                             
                                                την ετήσια έκθεση σχετικά με τις εκπομπές, τα τονοχιλιόμετρα, την έκθεση δεδομένων βάσης, την έκθεση δεδομένων νεοεισερχομένου ή την ετήσια έκθεση για το επίπεδο δραστηριότητας του φορέα εκμετάλλευσης ή φορέα εκμετάλλευσης αεροσκαφών, κατά περίπτωση·»·
                                             
                                          
                              
                                    β)
                                 
                                 
                                    παρεμβάλλεται το ακόλουθο στοιχείο ιαα):
                                    
                                                «ιαα)
                                             
                                             
                                                σε περίπτωση τροποποίησης του σχεδίου μεθοδολογίας παρακολούθησης, αρχείο όλων των τροποποιήσεων σύμφωνα με το άρθρο 9 του κατ’ εξουσιοδότηση κανονισμού (ΕΕ) 2019/331·»·
                                             
                                          
                              
                                    γ)
                                 
                                 
                                    παρεμβάλλεται το ακόλουθο στοιχείο ιβα):
                                    
                                                «ιβα)
                                             
                                             
                                                κατά περίπτωση, πληροφορίες σχετικά με τον τρόπο με τον οποίο ο φορέας εκμετάλλευσης έχει διορθώσει τις περιπτώσεις μη συμμόρφωσης ή έχει ανταποκριθεί σε συστάσεις για βελτιώσεις που αναφέρθηκαν στην έκθεση επαλήθευσης σχετικά με ετήσια έκθεση για το επίπεδο δραστηριότητας του προηγούμενου έτους ή σχετική έκθεση δεδομένων βάσης·»·
                                             
                                          
                              
                                    δ)
                                 
                                 
                                    το στοιχείο ιδ) αντικαθίσταται από το ακόλουθο κείμενο:
                                    
                                                «ιδ)
                                             
                                             
                                                όλη τη συναφή αλληλογραφία με την αρμόδια αρχή, ιδίως τις πληροφορίες που αφορούν την κοινοποίηση των τροποποιήσεων του σχεδίου παρακολούθησης ή του σχεδίου μεθοδολογίας παρακολούθησης, καθώς και τις διορθώσεις των δεδομένων που δηλώθηκαν, κατά περίπτωση·»·
                                             
                                          
                              
                  
                        7)
                     
                     
                        το άρθρο 11 παράγραφος 4 τροποποιείται ως εξής:
                        
                                    α)
                                 
                                 
                                    το στοιχείο β) αντικαθίσταται από το ακόλουθο κείμενο:
                                    
                                                «β)
                                             
                                             
                                                αν έχουν επέλθει τροποποιήσεις στο σχέδιο παρακολούθησης κατά την περίοδο αναφοράς·»·
                                             
                                          
                              
                                    β)
                                 
                                 
                                    προστίθεται το ακόλουθο στοιχείο βα):
                                    
                                                «βα)
                                             
                                             
                                                αν έχουν επέλθει τροποποιήσεις στο σχέδιο μεθοδολογίας παρακολούθησης κατά την περίοδο βάσης ή κατά την περίοδο αναφοράς για το επίπεδο δραστηριότητας, κατά περίπτωση·»·
                                             
                                          
                              
                                    γ)
                                 
                                 
                                    το στοιχείο δ) αντικαθίσταται από το ακόλουθο κείμενο:
                                    
                                                «δ)
                                             
                                             
                                                κατά περίπτωση, αν οι τροποποιήσεις που αναφέρονται στο στοιχείο βα) έχουν κοινοποιηθεί στην αρμόδια αρχή σύμφωνα με το άρθρο 9 παράγραφος 3 του κατ’ εξουσιοδότηση κανονισμού (ΕΕ) 2019/331 ή έχουν εγκριθεί από την αρμόδια αρχή σύμφωνα με το άρθρο 9 παράγραφος 4 του εν λόγω κανονισμού.»·
                                             
                                          
                              
                  
                        8)
                     
                     
                        στο άρθρο 13 παράγραφος 1, το στοιχείο γ) αντικαθίσταται από το ακόλουθο κείμενο:
                        
                                    «γ)
                                 
                                 
                                    σχέδιο δειγματοληψίας δεδομένων, στο οποίο καθορίζονται το πεδίο και οι μέθοδοι δειγματοληψίας δεδομένων για τα σημεία δεδομένων στα οποία βασίστηκαν τα συγκεντρωτικά δεδομένα για τις εκπομπές τα οποία περιέχει η έκθεση εκπομπών του φορέα εκμετάλλευσης ή φορέα εκμετάλλευσης αεροσκαφών, τα συγκεντρωτικά τονοχιλιομετρικά δεδομένα τα οποία περιέχει η έκθεση του φορέα εκμετάλλευσης αεροσκαφών για τα τονοχιλιόμετρα, ή τα συγκεντρωτικά δεδομένα σχετικά με τη δωρεάν κατανομή τα οποία περιέχει η έκθεση δεδομένων βάσης, η έκθεση δεδομένων νεοεισερχομένου ή η ετήσια έκθεση για το επίπεδο δραστηριότητας του φορέα εκμετάλλευσης.»·
                                 
                              
                  
                        9)
                     
                     
                        το άρθρο 16 παράγραφος 2 τροποποιείται ως εξής:
                        
                                    α)
                                 
                                 
                                    το στοιχείο β) αντικαθίσταται από το ακόλουθο κείμενο:
                                    
                                                «β)
                                             
                                             
                                                για τους σκοπούς της επαλήθευσης της έκθεσης δεδομένων βάσης, της έκθεσης δεδομένων νεοεισερχομένου ή της ετήσιας έκθεσης για το επίπεδο δραστηριότητας του φορέα εκμετάλλευσης, τα όρια της εγκατάστασης και των υποεγκαταστάσεών της·»·
                                             
                                          
                              
                                    β)
                                 
                                 
                                    το στοιχείο γ) αντικαθίσταται από το ακόλουθο κείμενο:
                                    
                                                «γ)
                                             
                                             
                                                για τους σκοπούς της επαλήθευσης της έκθεσης εκπομπών, της έκθεσης δεδομένων βάσης, της έκθεσης δεδομένων νεοεισερχομένου ή της ετήσιας έκθεσης για το επίπεδο δραστηριότητας του φορέα εκμετάλλευσης, την πληρότητα όσον αφορά τις ροές πηγής και τις πηγές εκπομπών που περιγράφονται στο σχέδιο παρακολούθησης το οποίο έχει εγκριθεί από την αρμόδια αρχή ή στο σχέδιο μεθοδολογίας παρακολούθησης, κατά περίπτωση·»·
                                             
                                          
                              
                                    γ)
                                 
                                 
                                    παρεμβάλλεται το ακόλουθο στοιχείο στα):
                                    
                                                «στα)
                                             
                                             
                                                για τους σκοπούς της επαλήθευσης της ετήσιας έκθεσης για το επίπεδο δραστηριότητας, την ακρίβεια των παραμέτρων που αναφέρονται στο άρθρο 16 παράγραφος 5, στα άρθρα 19, 20, 21 ή 22 του κατ’ εξουσιοδότηση κανονισμού (ΕΕ) 2019/331, καθώς και των δεδομένων που απαιτούνται βάσει του άρθρου 6 παράγραφοι 1, 2 και 4 του εκτελεστικού κανονισμού (ΕΕ) 2019/1842·»·
                                             
                                          
                              
                  
                        10)
                     
                     
                        Το άρθρο 17 τροποποιείται ως εξής:
                        
                                    α)
                                 
                                 
                                    η παράγραφος 3 τροποποιείται ως εξής:
                                    
                                                i)
                                             
                                             
                                                η εισαγωγική φράση αντικαθίσταται από το ακόλουθο κείμενο:
                                                «Για τους σκοπούς της επαλήθευσης της έκθεσης δεδομένων βάσης, της έκθεσης δεδομένων νεοεισερχομένου ή της ετήσιας έκθεσης για το επίπεδο δραστηριότητας του φορέα εκμετάλλευσης, ο ελεγκτής εξακριβώνει την ορθή εφαρμογή της μεθοδολογίας συλλογής και παρακολούθησης δεδομένων η οποία ορίζεται στο σχέδιο μεθοδολογίας παρακολούθησης, ελέγχοντας μεταξύ άλλων τα εξής:»·
                                             
                                          
                                                ii)
                                             
                                             
                                                προστίθενται τα ακόλουθα στοιχεία ε) έως η):
                                                
                                                            «ε)
                                                         
                                                         
                                                            αν η κατανάλωση ενέργειας έχει αποδοθεί ορθά σε κάθε υποεγκατάσταση, κατά περίπτωση·
                                                         
                                                      
                                                            στ)
                                                         
                                                         
                                                            αν η τιμή των παραμέτρων που απαριθμούνται στο άρθρο 16 παράγραφος 5, στα άρθρα 19, 20, 21 ή 22 του κατ’ εξουσιοδότηση κανονισμού (ΕΕ) 2019/331 βασίζεται σε ορθή εφαρμογή του εν λόγω κανονισμού·
                                                         
                                                      
                                                            ζ)
                                                         
                                                         
                                                            για τους σκοπούς της επαλήθευσης ετήσιας έκθεσης για το επίπεδο δραστηριότητας και έκθεσης δεδομένων νεοεισερχομένου, την ημερομηνία έναρξης της κανονικής λειτουργίας, όπως αναφέρεται στο άρθρο 5 παράγραφος 2 του κατ’ εξουσιοδότηση κανονισμού (ΕΕ) 2019/331·
                                                         
                                                      
                                                            η)
                                                         
                                                         
                                                            για τους σκοπούς της επαλήθευσης ετήσιας έκθεσης για το επίπεδο δραστηριότητας, κατά πόσον οι παράμετροι που απαριθμούνται στα σημεία 2.3 έως 2.7 του παραρτήματος IV του κατ’ εξουσιοδότηση κανονισμού (ΕΕ) 2019/331, ανάλογα με την εγκατάσταση, αποτέλεσαν αντικείμενο ορθής παρακολούθησης και αναφοράς σύμφωνα με το σχέδιο μεθοδολογίας παρακολούθησης.»·
                                                         
                                                      
                                          
                              
                                    β)
                                 
                                 
                                    η παράγραφος 5 απαλείφεται·
                                 
                              
                  
                        11)
                     
                     
                        στο άρθρο 18, η παράγραφος 3 αντικαθίσταται από το ακόλουθο κείμενο:
                        
                           «3.   Στις περιπτώσεις που προκύπτουν κενά δεδομένων στις εκθέσεις δεδομένων βάσης, στις εκθέσεις δεδομένων νεοεισερχομένου ή στις ετήσιες εκθέσεις για το επίπεδο δραστηριότητας, ο ελεγκτής εξακριβώνει αν στο σχέδιο μεθοδολογίας παρακολούθησης καθορίζονται μέθοδοι για την αντιμετώπιση των κενών των δεδομένων σύμφωνα με το άρθρο 12 του κατ’ εξουσιοδότηση κανονισμού (ΕΕ) 2019/331, αν οι εν λόγω μέθοδοι ήταν κατάλληλες για τη συγκεκριμένη περίπτωση και αν έχουν εφαρμοστεί ορθά.
                           Στις περιπτώσεις που στο σχέδιο μεθοδολογίας παρακολούθησης δεν καθορίζεται μέθοδος αντιμετώπισης των κενών των δεδομένων, ο ελεγκτής εξακριβώνει αν η προσέγγιση που χρησιμοποιείται από τον φορέα εκμετάλλευσης για την αντιστάθμιση των κενών των δεδομένων βασίζεται σε εύλογα αποδεικτικά στοιχεία και εξασφαλίζει ότι τα δεδομένα που απαιτούνται βάσει του παραρτήματος IV του κατ’ εξουσιοδότηση κανονισμού (ΕΕ) 2019/331 ή του άρθρου 3 παράγραφος 2 του εκτελεστικού κανονισμού (ΕΕ) 2019/1842 δεν υποεκτιμώνται ούτε υπερεκτιμώνται.»·
                        
                     
                  
                        12)
                     
                     
                        στο άρθρο 21, οι παράγραφοι 4 και 5 αντικαθίστανται από το ακόλουθο κείμενο:
                        
                           «4.   Για τους σκοπούς της επαλήθευσης της έκθεσης δεδομένων βάσης, της έκθεσης δεδομένων νεοεισερχομένου και της ετήσιας έκθεσης για το επίπεδο δραστηριότητας του φορέα εκμετάλλευσης, ο ελεγκτής χρησιμοποιεί επίσης την επιτόπια επίσκεψη για να εκτιμήσει τα όρια της εγκατάστασης και των υποεγκαταστάσεών της, καθώς και την πληρότητα όσον αφορά τις ροές πηγής, τις πηγές εκπομπών και τις τεχνικές συνδέσεις.
                        
                        
                           5.   Για τους σκοπούς της επαλήθευσης της έκθεσης εκπομπών, της έκθεσης δεδομένων βάσης, της έκθεσης δεδομένων νεοεισερχομένου ή της ετήσιας έκθεσης για το επίπεδο δραστηριότητας του φορέα εκμετάλλευσης, ο ελεγκτής αποφασίζει, με βάση την ανάλυση κινδύνων, αν χρειάζονται επισκέψεις και σε άλλους χώρους, μεταξύ άλλων σε περίπτωση που σχετικά τμήματα των δραστηριοτήτων ροής δεδομένων και των δραστηριοτήτων ελέγχου εκτελούνται σε άλλους χώρους, π.χ. στα κεντρικά γραφεία της εταιρείας και σε άλλα γραφεία εκτός των εγκαταστάσεων.»·
                        
                     
                  
                        13)
                     
                     
                        Το άρθρο 22 τροποποιείται ως εξής:
                        
                                    α)
                                 
                                 
                                    η παράγραφος 1 τροποποιείται ως εξής:
                                    
                                                i)
                                             
                                             
                                                το πρώτο εδάφιο αντικαθίσταται από το ακόλουθο κείμενο:
                                                «Εάν κατά τη διάρκεια της επαλήθευσης ο ελεγκτής εντοπίσει ανακρίβειες ή ελλείψεις συμμόρφωσης, μεταξύ άλλων με τον εκτελεστικό κανονισμό (ΕΕ) 2018/2066, τον κατ’ εξουσιοδότηση κανονισμό (ΕΕ) 2019/331 ή τον εκτελεστικό κανονισμό (ΕΕ) 2019/1842, κατά περίπτωση, ενημερώνει εγκαίρως τον φορέα εκμετάλλευσης ή φορέα εκμετάλλευσης αεροσκαφών και ζητεί τις σχετικές διορθώσεις.»·
                                             
                                          
                                                ii)
                                             
                                             
                                                το τρίτο εδάφιο αντικαθίσταται από το ακόλουθο κείμενο:
                                                «Στις περιπτώσεις που διαπιστώνεται έλλειψη συμμόρφωσης με τον εκτελεστικό κανονισμό (ΕΕ) 2018/2066, τον κατ’ εξουσιοδότηση κανονισμό (ΕΕ) 2019/331 ή τον εκτελεστικό κανονισμό (ΕΕ) 2019/1842, ο φορέας εκμετάλλευσης ή φορέας εκμετάλλευσης αεροσκαφών ενημερώνει την αρμόδια αρχή και διορθώνει κατάλληλα την έλλειψη συμμόρφωσης χωρίς αδικαιολόγητη καθυστέρηση.»·
                                             
                                          
                              
                                    β)
                                 
                                 
                                    η παράγραφος 2 αντικαθίσταται από το ακόλουθο κείμενο:
                                    
                                       «2.   Ο ελεγκτής τεκμηριώνει στην εσωτερική τεκμηρίωση της επαλήθευσης και σημειώνει με την ένδειξη “Επιλύθηκε” κάθε ανακρίβεια ή έλλειψη συμμόρφωσης, μεταξύ άλλων με τον εκτελεστικό κανονισμό (ΕΕ) 2018/2066, τον κατ’ εξουσιοδότηση κανονισμό (ΕΕ) 2019/331 ή τον εκτελεστικό κανονισμό (ΕΕ) 2019/1842, η οποία διορθώθηκε από τον φορέα εκμετάλλευσης ή φορέα εκμετάλλευσης αεροσκαφών κατά τη διάρκεια της επαλήθευσης.»·
                                    
                                 
                              
                                    γ)
                                 
                                 
                                    στην παράγραφο 3, το τέταρτο εδάφιο αντικαθίσταται από το ακόλουθο κείμενο:
                                    «Εάν ο φορέας εκμετάλλευσης ή φορέας εκμετάλλευσης αεροσκαφών δεν διορθώσει την έλλειψη συμμόρφωσης με τον εκτελεστικό κανονισμό (ΕΕ) 2018/2066, τον κατ’ εξουσιοδότηση κανονισμό (ΕΕ) 2019/331 ή τον εκτελεστικό κανονισμό (ΕΕ) 2019/1842 σύμφωνα με την παράγραφο 1 πριν ο ελεγκτής εκδώσει την έκθεση επαλήθευσης, ο τελευταίος κρίνει κατά πόσον η έλλειψη συμμόρφωσης που δεν διορθώθηκε έχει επιπτώσεις στα δεδομένα που δηλώθηκαν στην έκθεση και αν αυτό συνεπάγεται ουσιώδη ανακρίβεια.»·
                                 
                              
                  
                        14)
                     
                     
                        στο άρθρο 23 παράγραφος 4, η εισαγωγική φράση αντικαθίσταται από το ακόλουθο κείμενο:
                        «Για τους σκοπούς της επαλήθευσης των εκθέσεων δεδομένων βάσης, των εκθέσεων δεδομένων νεοεισερχομένου ή των ετήσιων εκθέσεων για το επίπεδο δραστηριότητας, ο βαθμός σπουδαιότητας ισούται με το 5 % της συνολικής τιμής που δηλώθηκε στην έκθεση για τα εξής:»·
                     
                  
                        15)
                     
                     
                        στο άρθρο 26, η παράγραφος 3 αντικαθίσταται από το ακόλουθο κείμενο:
                        
                           «3.   Κατόπιν αιτήματος, ο ελεγκτής παρέχει στην αρμόδια αρχή πρόσβαση στην εσωτερική τεκμηρίωση της επαλήθευσης και σε άλλες σχετικές πληροφορίες, προκειμένου να διευκολύνει την αξιολόγηση της επαλήθευσης από την αρμόδια αρχή. Η αρμόδια αρχή μπορεί να ορίσει προθεσμία εντός της οποίας ο ελεγκτής πρέπει να παράσχει πρόσβαση στην εν λόγω τεκμηρίωση.»·
                        
                     
                  
                        16)
                     
                     
                        Το άρθρο 27 τροποποιείται ως εξής:
                        
                                    α)
                                 
                                 
                                    στην παράγραφο 1 η εισαγωγική περίοδος αντικαθίσταται από το ακόλουθο κείμενο:
                                    «Βασιζόμενος στα στοιχεία που συγκέντρωσε κατά την επαλήθευση, ο ελεγκτής χορηγεί στον φορέα εκμετάλλευσης ή φορέα εκμετάλλευσης αεροσκαφών έκθεση επαλήθευσης για κάθε έκθεση σχετικά με τις εκπομπές ή τα τονοχιλιόμετρα, έκθεση δεδομένων βάσης, έκθεση δεδομένων νεοεισερχομένου ή ετήσια έκθεση για το επίπεδο δραστηριότητας που υποβλήθηκε προς επαλήθευση.»·
                                 
                              
                                    β)
                                 
                                 
                                    η παράγραφος 3 τροποποιείται ως εξής:
                                    
                                                i)
                                             
                                             
                                                παρεμβάλλεται το ακόλουθο στοιχείο ηα):
                                                
                                                            «ηα)
                                                         
                                                         
                                                            στην περίπτωση της επαλήθευσης της ετήσιας έκθεσης για το επίπεδο δραστηριότητας, τα συγκεντρωτικά ετήσια επαληθευμένα δεδομένα για κάθε έτος της περιόδου αναφοράς του επιπέδου δραστηριότητας για κάθε υποεγκατάσταση για το ετήσιο επίπεδο δραστηριότητάς της·»·
                                                         
                                                      
                                          
                                                ii)
                                             
                                             
                                                το στοιχείο θ) αντικαθίσταται από το ακόλουθο κείμενο:
                                                
                                                            «θ)
                                                         
                                                         
                                                            την περίοδο αναφοράς, την περίοδο βάσης ή την περίοδο αναφοράς για το επίπεδο δραστηριότητας προς επαλήθευση·»·
                                                         
                                                      
                                          
                                                iii)
                                             
                                             
                                                το στοιχείο ιε) αντικαθίσταται από το ακόλουθο κείμενο:
                                                
                                                            «ιε)
                                                         
                                                         
                                                            τυχόν ζητήματα έλλειψης συμμόρφωσης με τον εκτελεστικό κανονισμό (ΕΕ) 2018/2066, τον κατ’ εξουσιοδότηση κανονισμό (ΕΕ) 2019/331 ή τον εκτελεστικό κανονισμό (ΕΕ) 2019/1842, τα οποία διαπιστώθηκαν κατά την επαλήθευση·»·
                                                         
                                                      
                                          
                                                iv)
                                             
                                             
                                                το στοιχείο ιη) απαλείφεται·
                                             
                                          
                                                v)
                                             
                                             
                                                παρεμβάλλονται τα ακόλουθα στοιχεία:
                                                
                                                            «ιηα)
                                                         
                                                         
                                                            εάν ο ελεγκτής έχει παρατηρήσει σχετικές μεταβολές στις παραμέτρους που αναφέρονται στο άρθρο 16 παράγραφος 5, στα άρθρα 19, 20, 21 ή 22 του κατ’ εξουσιοδότηση κανονισμού (ΕΕ) 2019/331 ή μεταβολές στην ενεργειακή απόδοση σύμφωνα με το άρθρο 6 παράγραφοι 1, 2 και 3 του εκτελεστικού κανονισμού (ΕΕ) 2019/1842, περιγραφή των εν λόγω μεταβολών και σχετικές παρατηρήσεις·
                                                         
                                                      
                                                            «ιηβ)
                                                         
                                                         
                                                            κατά περίπτωση, επιβεβαίωση ότι έχει ελεγχθεί η ημερομηνία έναρξης της κανονικής λειτουργίας, όπως αναφέρεται στο άρθρο 5 παράγραφος 2 του κατ’ εξουσιοδότηση κανονισμού (ΕΕ) 2019/331·»·
                                                         
                                                      
                                          
                              
                                    γ)
                                 
                                 
                                    η παράγραφος 4 τροποποιείται ως εξής:
                                    
                                                i)
                                             
                                             
                                                η εισαγωγική φράση αντικαθίσταται από το ακόλουθο κείμενο:
                                                «Στην έκθεση επαλήθευσης ο ελεγκτής περιγράφει με επαρκείς λεπτομέρειες τις ανακρίβειες και τις ελλείψεις συμμόρφωσης, μεταξύ άλλων με τον εκτελεστικό κανονισμό (ΕΕ) 2018/2066, τον κατ’ εξουσιοδότηση κανονισμό (ΕΕ) 2019/331 ή τον εκτελεστικό κανονισμό (ΕΕ) 2019/1842, ώστε τόσο ο φορέας εκμετάλλευσης ή φορέας εκμετάλλευσης αεροσκαφών όσο και η αρμόδια αρχή να μπορούν να αντιληφθούν τα εξής:»·
                                             
                                          
                                                ii)
                                             
                                             
                                                το στοιχείο α) αντικαθίσταται από το ακόλουθο κείμενο:
                                                
                                                            «α)
                                                         
                                                         
                                                            την έκταση και το είδος της ανακρίβειας ή της έλλειψης συμμόρφωσης, μεταξύ άλλων με τον εκτελεστικό κανονισμό (ΕΕ) 2018/2066, τον κατ’ εξουσιοδότηση κανονισμό (ΕΕ) 2019/331 ή τον εκτελεστικό κανονισμό (ΕΕ) 2019/1842·»·
                                                         
                                                      
                                          
                                                iii)
                                             
                                             
                                                το στοιχείο δ) αντικαθίσταται από το ακόλουθο κείμενο:
                                                
                                                            «δ)
                                                         
                                                         
                                                            το άρθρο του εκτελεστικού κανονισμού (ΕΕ) 2018/2066, του κατ’ εξουσιοδότηση κανονισμού (ΕΕ) 2019/331 ή του εκτελεστικού κανονισμού (ΕΕ) 2019/1842 το οποίο αφορά η έλλειψη συμμόρφωσης.»·
                                                         
                                                      
                                          
                              
                  
                        17)
                     
                     
                        στο άρθρο 29, παρεμβάλλεται η ακόλουθη παράγραφος 1α:
                        
                                    «1α.
                                 
                                 
                                    Για τους σκοπούς της επαλήθευσης της ετήσιας έκθεσης για το επίπεδο δραστηριότητας, ο ελεγκτής εξακριβώνει αν ο φορέας εκμετάλλευσης έχει διορθώσει τις ελλείψεις συμμόρφωσης που αναφέρονται στην έκθεση επαλήθευσης σχετικά με την αντίστοιχη έκθεση δεδομένων βάσης, έκθεση δεδομένων νεοεισερχόμενου ή ετήσια έκθεση για το επίπεδο δραστηριότητας από την προηγούμενη περίοδο αναφοράς για το επίπεδο δραστηριότητας.
                                    Εάν ο φορέας εκμετάλλευσης δεν έχει διορθώσει τις εν λόγω ελλείψεις συμμόρφωσης, ο ελεγκτής εξετάζει αν η παράλειψη αυτή αυξάνει ή ενδέχεται να αυξήσει τον κίνδυνο ανακριβειών.
                                    Ο ελεγκτής αναφέρει στην έκθεση επαλήθευσης το κατά πόσον ο φορέας εκμετάλλευσης επέλυσε τις εν λόγω ελλείψεις συμμόρφωσης.»·
                                 
                              
                  
                        18)
                     
                     
                        στο άρθρο 30 παράγραφος 1, το στοιχείο ε) αντικαθίσταται από το ακόλουθο κείμενο:
                        
                                    «ε)
                                 
                                 
                                    την παρακολούθηση και την υποβολή δεδομένων για εκθέσεις δεδομένων βάσης, εκθέσεις νεοεισερχομένου και ετήσιες εκθέσεις για το επίπεδο δραστηριότητας.»·
                                 
                              
                  
                        19)
                     
                     
                        Το άρθρο 31 τροποποιείται ως εξής:
                        
                                    α)
                                 
                                 
                                    η παράγραφος 3 τροποποιείται ως εξής:
                                    
                                                i)
                                             
                                             
                                                τα στοιχεία α) και β) αντικαθίστανται από το ακόλουθο κείμενο:
                                                
                                                            «α)
                                                         
                                                         
                                                            όταν πρόκειται για την πρώτη επαλήθευση έκθεσης εκπομπών ή ετήσιας έκθεσης για το επίπεδο δραστηριότητας του φορέα εκμετάλλευσης από τον ελεγκτή·
                                                         
                                                      
                                                            β)
                                                         
                                                         
                                                            για τους σκοπούς της επαλήθευσης της έκθεσης εκπομπών του φορέα εκμετάλλευσης, εάν ο ελεγκτής δεν έχει επισκεφθεί τους χώρους της εγκατάστασης κατά τις δύο περιόδους αναφοράς που προηγούνται αμέσως της τρέχουσας περιόδου αναφοράς·»·
                                                         
                                                      
                                          
                                                ii)
                                             
                                             
                                                παρεμβάλλεται το ακόλουθο στοιχείο βα):
                                                
                                                            «βα)
                                                         
                                                         
                                                            για τους σκοπούς της επαλήθευσης της ετήσιας έκθεσης για το επίπεδο δραστηριότητας του φορέα εκμετάλλευσης, εάν ο ελεγκτής δεν έχει επισκεφθεί τους χώρους της εγκατάστασης στη διάρκεια της επαλήθευσης ετήσιας έκθεσης για το επίπεδο δραστηριότητας ή έκθεσης δεδομένων βάσης κατά τις δύο περιόδους αναφοράς για το επίπεδο δραστηριότητας που προηγούνται αμέσως της τρέχουσας περιόδου αναφοράς·»·
                                                         
                                                      
                                          
                                                iii)
                                             
                                             
                                                παρεμβάλλεται το ακόλουθο στοιχείο γα):
                                                
                                                            «γα)
                                                         
                                                         
                                                            εάν, κατά την περίοδο αναφοράς για το επίπεδο δραστηριότητας, υπήρξαν σημαντικές αλλαγές στην εγκατάσταση ή στις υποεγκαταστάσεις της, οι οποίες απαιτούν σημαντικές τροποποιήσεις στο σχέδιο μεθοδολογίας παρακολούθησης, συμπεριλαμβανομένων των αλλαγών που αναφέρονται στο άρθρο 9 παράγραφος 5 του κατ’ εξουσιοδότηση κανονισμού (ΕΕ) 2019/331·»·
                                                         
                                                      
                                          
                              
                                    β)
                                 
                                 
                                    η παράγραφος 4 αντικαθίσταται από το ακόλουθο κείμενο:
                                    
                                       «4.   Τα στοιχεία γ) και γα) της παραγράφου 3 δεν εφαρμόζονται όταν, κατά τη διάρκεια της περιόδου αναφοράς, έχει τροποποιηθεί μόνο η προκαθορισμένη τιμή ενός συντελεστή υπολογισμού όπως αναφέρεται στο άρθρο 15 παράγραφος 3 στοιχείο η) του εκτελεστικού κανονισμού (ΕΕ) 2018/2066 ή στο άρθρο 9 παράγραφος 5 στοιχείο γ) του κατ’ εξουσιοδότηση κανονισμού (ΕΕ) 2019/331.»·
                                    
                                 
                              
                  
                        20)
                     
                     
                        Το άρθρο 32 τροποποιείται ως εξής:
                        
                                    α)
                                 
                                 
                                    στο σημείο 1), η εισαγωγική περίοδος αντικαθίσταται από το ακόλουθο κείμενο:
                                    «η επαλήθευση της έκθεσης εκπομπών φορέα εκμετάλλευσης αφορά εγκατάσταση κατηγορίας Α που αναφέρεται στο άρθρο 19 παράγραφος 2 στοιχείο α) του εκτελεστικού κανονισμού (ΕΕ) 2018/2066 ή εγκατάσταση κατηγορίας Β που αναφέρεται στο άρθρο 19 παράγραφος 2 στοιχείο β) του εν λόγω εκτελεστικού κανονισμού, όπου:»·
                                 
                              
                                    β)
                                 
                                 
                                    στο σημείο 2), η εισαγωγική περίοδος αντικαθίσταται από το ακόλουθο κείμενο:
                                    «η επαλήθευση της έκθεσης εκπομπών φορέα εκμετάλλευσης αφορά εγκατάσταση κατηγορίας Α που αναφέρεται στο άρθρο 19 παράγραφος 2 στοιχείο α) του εκτελεστικού κανονισμού (ΕΕ) 2018/2066 ή εγκατάσταση κατηγορίας Β που αναφέρεται στο άρθρο 19 παράγραφος 2 στοιχείο β) του εν λόγω εκτελεστικού κανονισμού, όπου:»·
                                 
                              
                                    γ)
                                 
                                 
                                    το σημείο 3) αντικαθίσταται από το ακόλουθο κείμενο:
                                    
                                                «3)
                                             
                                             
                                                η επαλήθευση της έκθεσης εκπομπών φορέα εκμετάλλευσης αφορά εγκατάσταση με χαμηλά επίπεδα εκπομπών αναφερόμενη στο άρθρο 47 παράγραφος 2 του εκτελεστικού κανονισμού (ΕΕ) 2018/2066 και εφαρμόζεται το σημείο 2) στοιχεία α) έως γ).»·
                                             
                                          
                              
                                    δ)
                                 
                                 
                                    παρεμβάλλονται τα ακόλουθα σημεία 3α), 3β) και 3γ):
                                    
                                                «3α)
                                             
                                             
                                                η επαλήθευση της ετήσιας έκθεσης για το επίπεδο δραστηριότητας φορέα εκμετάλλευσης αφορά εγκατάσταση που αναφέρεται στο σημείο 1, 2 ή 3, όπου:
                                                
                                                            α)
                                                         
                                                         
                                                            η εν λόγω εγκατάσταση δεν διαθέτει άλλη υποεγκατάσταση εκτός από μία υποεγκατάσταση στην οποία εφαρμόζεται δείκτης αναφοράς προϊόντος σύμφωνα με το άρθρο 10 παράγραφος 2 του κατ’ εξουσιοδότηση κανονισμού (ΕΕ) 2019/331· και
                                                         
                                                      
                                                            β)
                                                         
                                                         
                                                            τα δεδομένα παραγωγής που σχετίζονται με τον δείκτη αναφοράς προϊόντος αξιολογήθηκαν στο πλαίσιο ελέγχου για λογιστικούς σκοπούς και ο φορέας εκμετάλλευσης παρέχει σχετικά αποδεικτικά στοιχεία.
                                                         
                                                      
                                          
                                                3β)
                                             
                                             
                                                η επαλήθευση της ετήσιας έκθεσης για το επίπεδο δραστηριότητας φορέα εκμετάλλευσης αφορά εγκατάσταση που αναφέρεται στο σημείο 1, 2 ή 3, όπου:
                                                
                                                            α)
                                                         
                                                         
                                                            η εγκατάσταση διαθέτει το πολύ δύο υποεγκαταστάσεις·
                                                         
                                                      
                                                            β)
                                                         
                                                         
                                                            η δεύτερη υποεγκατάσταση συνεισφέρει λιγότερο από 5 % στη συνολική τελική κατανομή δικαιωμάτων της εγκατάστασης· και
                                                         
                                                      
                                                            γ)
                                                         
                                                         
                                                            ο ελεγκτής έχει στη διάθεσή του επαρκή δεδομένα για να αξιολογήσει τη διάσπαση των υποεγκαταστάσεων, κατά περίπτωση·»·
                                                         
                                                      
                                          
                                                3γ)
                                             
                                             
                                                η επαλήθευση της ετήσιας έκθεσης για το επίπεδο δραστηριότητας φορέα εκμετάλλευσης αφορά εγκατάσταση που αναφέρεται στο σημείο 1, 2 ή 3, όπου:
                                                
                                                            α)
                                                         
                                                         
                                                            η εγκατάσταση διαθέτει μόνο υποεγκαταστάσεις δείκτη αναφοράς θερμότητας ή τηλεθέρμανσης· και
                                                         
                                                      
                                                            ο
                                                         
                                                         
                                                            ελεγκτής έχει στη διάθεσή του επαρκή δεδομένα για να αξιολογήσει τη διάσπαση των υποεγκαταστάσεων, κατά περίπτωση·»·
                                                         
                                                      
                                          
                              
                                    ε)
                                 
                                 
                                    το σημείο 4) τροποποιείται ως εξής:
                                    
                                                α)
                                             
                                             
                                                η εισαγωγική φράση αντικαθίσταται από το ακόλουθο κείμενο:
                                                «η επαλήθευση της έκθεσης εκπομπών ή της ετήσιας έκθεσης για το επίπεδο δραστηριότητας του φορέα εκμετάλλευσης αφορά εγκατάσταση ευρισκόμενη σε μη επανδρωμένο χώρο όπου:»·
                                             
                                          
                                                β)
                                             
                                             
                                                το στοιχείο γ) αντικαθίσταται από το ακόλουθο κείμενο:
                                                
                                                            «γ)
                                                         
                                                         
                                                            οι μετρητές έχουν ήδη επιθεωρηθεί επιτόπου από τον φορέα εκμετάλλευσης ή από εργαστήριο σύμφωνα με το άρθρο 60 του εκτελεστικού κανονισμού (ΕΕ) 2018/2066 ή το άρθρο 11 του κατ’ εξουσιοδότηση κανονισμού (ΕΕ) 2019/331 και ο φορέας εκμετάλλευσης έχει προσκομίσει υπογεγραμμένο έγγραφο ή χρονοσημασμένα φωτογραφικά αποδεικτικά στοιχεία τα οποία αποδεικνύουν ότι δεν έχουν επέλθει μεταβολές όσον αφορά τις μετρήσεις ή τη λειτουργία της εγκατάστασης μετά την εν λόγω επιθεώρηση·»·
                                                         
                                                      
                                          
                              
                                    στ)
                                 
                                 
                                    το σημείο 5) τροποποιείται ως εξής:
                                    
                                                α)
                                             
                                             
                                                το πρώτο εδάφιο τροποποιείται ως εξής:
                                                
                                                            i)
                                                         
                                                         
                                                            η εισαγωγική φράση αντικαθίσταται από το ακόλουθο κείμενο:
                                                            «η επαλήθευση της έκθεσης εκπομπών ή της ετήσιας έκθεσης για το επίπεδο δραστηριότητας του φορέα εκμετάλλευσης αφορά εγκατάσταση ευρισκόμενη σε απομακρυσμένο ή μη προσβάσιμο χώρο, ιδίως σε υπεράκτια εγκατάσταση, όπου:»·
                                                         
                                                      
                                                            ii)
                                                         
                                                         
                                                            το στοιχείο β) αντικαθίσταται από το ακόλουθο κείμενο:
                                                            
                                                                        «β)
                                                                     
                                                                     
                                                                        οι μετρητές έχουν ήδη επιθεωρηθεί επιτόπου από τον φορέα εκμετάλλευσης ή από εργαστήριο σύμφωνα με το άρθρο 60 του εκτελεστικού κανονισμού (ΕΕ) 2018/2066 ή το άρθρο 11 του κατ’ εξουσιοδότηση κανονισμού (ΕΕ) 2019/331 και ο φορέας εκμετάλλευσης έχει προσκομίσει υπογεγραμμένο έγγραφο ή χρονοσημασμένα φωτογραφικά αποδεικτικά στοιχεία τα οποία αποδεικνύουν ότι δεν έχουν επέλθει μεταβολές όσον αφορά τις μετρήσεις ή τη λειτουργία της εγκατάστασης μετά την εν λόγω επιθεώρηση.»·
                                                                     
                                                                  
                                                      
                                          
                                                β)
                                             
                                             
                                                προστίθεται η ακόλουθη παράγραφος:
                                                «Το σημείο 3α) στοιχείο β) πρέπει να εφαρμόζεται εάν η υποεγκατάσταση που συνεισφέρει κατά 95 % ή περισσότερο στη συνολική τελική κατανομή δικαιωμάτων της εγκατάστασης, όπως αναφέρεται στο σημείο 3β) στοιχείο β), είναι υποεγκατάσταση στην οποία εφαρμόζεται δείκτης αναφοράς προϊόντος σύμφωνα με το άρθρο 10 παράγραφος 2 του κατ’ εξουσιοδότηση κανονισμού (ΕΕ) 2019/331.»·
                                             
                                          
                              
                  
                        21)
                     
                     
                        παρεμβάλλεται το ακόλουθο άρθρο:
                        
                           «Άρθρο 34α
                           Εικονικές επιτόπιες επισκέψεις
                           
                              1.   Κατά παρέκκλιση από το άρθρο 21 παράγραφος 1, όταν σοβαρές, έκτακτες και απρόβλεπτες περιστάσεις, εκτός του ελέγχου του φορέα εκμετάλλευσης ή φορέα εκμετάλλευσης αεροσκαφών, εμποδίζουν τον ελεγκτή να πραγματοποιήσει επιτόπια επίσκεψη και εφόσον οι περιστάσεις αυτές δεν μπορούν, αφού καταβληθεί κάθε εύλογη προσπάθεια, να αντιμετωπιστούν, ο ελεγκτής μπορεί να αποφασίσει, με την έγκριση της αρμόδιας αρχής σύμφωνα με την παράγραφο 3 του παρόντος άρθρου, να πραγματοποιήσει εικονική επιτόπια επίσκεψη.
                              Ο ελεγκτής λαμβάνει μέτρα ώστε ο κίνδυνος της επαλήθευσης να περιορίζεται σε αποδεκτό επίπεδο για να συναχθεί με εύλογη βεβαιότητα ότι η έκθεση του φορέα εκμετάλλευσης ή φορέα εκμετάλλευσης αεροσκαφών είναι απαλλαγμένη από ουσιώδεις ανακρίβειες. Πραγματοποιείται επιτόπια επίσκεψη στον χώρο της εγκατάστασης ή φορέα εκμετάλλευσης αεροσκαφών χωρίς αδικαιολόγητη καθυστέρηση.
                              Η απόφαση διενέργειας εικονικής επιτόπιας επίσκεψης βασίζεται στο αποτέλεσμα της ανάλυσης κινδύνων και αφού διαπιστωθεί ότι συντρέχουν οι προϋποθέσεις για τη διενέργεια εικονικής επιτόπιας επίσκεψης. Ο ελεγκτής ενημερώνει σχετικά τον φορέα εκμετάλλευσης ή φορέα εκμετάλλευσης αεροσκαφών χωρίς αδικαιολόγητη καθυστέρηση
                           
                           
                              2.   Ο φορέας εκμετάλλευσης ή φορέας εκμετάλλευσης αεροσκαφών υποβάλλει αίτηση στην αρμόδια αρχή, με την οποία της ζητεί να εγκρίνει την απόφαση του ελεγκτή να διενεργήσει εικονική επιτόπια επίσκεψη. Η αίτηση περιλαμβάνει τα εξής επιμέρους στοιχεία:
                              
                                          α)
                                       
                                       
                                          αποδεικτικά στοιχεία για το ότι δεν είναι δυνατή η πραγματοποίηση επιτόπιας επίσκεψης λόγω σοβαρών, έκτακτων και απρόβλεπτων περιστάσεων, εκτός του ελέγχου του φορέα εκμετάλλευσης ή φορέα εκμετάλλευσης αεροσκαφών·
                                       
                                    
                                          β)
                                       
                                       
                                          πληροφορίες σχετικά με τον τρόπο διεξαγωγής της εικονικής επιτόπιας επίσκεψης·
                                       
                                    
                                          γ)
                                       
                                       
                                          τις πληροφορίες σχετικά με το αποτέλεσμα της ανάλυσης κινδύνων από τον ελεγκτή·
                                       
                                    
                                          δ)
                                       
                                       
                                          αποδεικτικά στοιχεία σχετικά με τα μέτρα που ελήφθησαν από τον ελεγκτή προκειμένου να περιορίζεται σε αποδεκτό επίπεδο ο κίνδυνος της επαλήθευσης, για να συναχθεί με εύλογη βεβαιότητα ότι η έκθεση του φορέα εκμετάλλευσης ή φορέα εκμετάλλευσης αεροσκαφών είναι απαλλαγμένη από ουσιώδεις ανακρίβειες.
                                       
                                    
                           
                              3.   Κατόπιν αίτησης που υποβάλλεται από τον οικείο φορέα εκμετάλλευσης ή φορέα εκμετάλλευσης αεροσκαφών, η αρμόδια αρχή αποφασίζει αν θα εγκρίνει την απόφαση του ελεγκτή να διενεργήσει εικονική επιτόπια επίσκεψη, λαμβάνοντας υπόψη τα στοιχεία που προσδιορίζονται στην παράγραφο 2.
                           
                           
                              4.   Κατά παρέκκλιση από την παράγραφο 3, όταν μεγάλος αριθμός εγκαταστάσεων ή φορέων εκμετάλλευσης αεροσκαφών επηρεάζονται από παρόμοιες σοβαρές, έκτακτες και απρόβλεπτες περιστάσεις, εκτός του ελέγχου του φορέα εκμετάλλευσης ή φορέα εκμετάλλευσης αεροσκαφών, και απαιτείται άμεση δράση για λόγους εθνικής υγείας που επιβάλλονται από τον νόμο, η αρμόδια αρχή μπορεί να επιτρέπει στους ελεγκτές να διενεργούν εικονικές επιτόπιες επισκέψεις χωρίς να απαιτείται η μεμονωμένη έγκριση που αναφέρεται στην παράγραφο 3, υπό την προϋπόθεση ότι:
                              
                                          α)
                                       
                                       
                                          η αρμόδια αρχή έχει διαπιστώσει ότι υπάρχουν σοβαρές, έκτακτες και απρόβλεπτες περιστάσεις, εκτός του ελέγχου του φορέα εκμετάλλευσης ή φορέα εκμετάλλευσης αεροσκαφών, και ότι απαιτείται άμεση δράση για λόγους εθνικής υγείας που επιβάλλονται από τον νόμο·
                                       
                                    
                                          β)
                                       
                                       
                                          ο φορέας εκμετάλλευσης ή φορέας εκμετάλλευσης αεροσκαφών ενημερώνει την αρμόδια αρχή σχετικά με την απόφαση του ελεγκτή να διενεργήσει εικονική επιτόπια επίσκεψη, συμπεριλαμβάνοντας τα στοιχεία που προσδιορίζονται στην παράγραφο 2.
                                       
                                    Η αρμόδια αρχή εξετάζει τις πληροφορίες που παρέχει ο φορέας εκμετάλλευσης ή φορέας εκμετάλλευσης αεροσκαφών σύμφωνα με το στοιχείο β) κατά την αξιολόγηση της έκθεσης του φορέα εκμετάλλευσης ή φορέα εκμετάλλευσης αεροσκαφών και ενημερώνει τον εθνικό οργανισμό διαπίστευσης σχετικά με το αποτέλεσμα της αξιολόγησης.»
                           
                        
                     
                  
                        22)
                     
                     
                        Στο άρθρο 37 παράγραφος 5, το δεύτερο εδάφιο αντικαθίσταται από το ακόλουθο κείμενο:
                        «Στις περιπτώσεις που ο ελεγκτής διενεργεί επαλήθευση εκθέσεων δεδομένων βάσης, εκθέσεων δεδομένων νεοεισερχομένου ή ετήσιων εκθέσεων για το επίπεδο δραστηριότητας, η ομάδα επαλήθευσης περιλαμβάνει επιπλέον τουλάχιστον ένα πρόσωπο το οποίο διαθέτει την απαιτούμενη τεχνική ικανότητα και αντίληψη για την εκτίμηση των ειδικών τεχνικών πτυχών της συλλογής, της παρακολούθησης και της υποβολής εκθέσεων δεδομένων που αφορούν τη δωρεάν κατανομή.»·
                     
                  
                        23)
                     
                     
                        στο άρθρο 38 παράγραφος 1, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    γνώση της οδηγίας 2003/87/ΕΚ, του εκτελεστικού κανονισμού (ΕΕ) 2018/2066, του κατ’ εξουσιοδότηση κανονισμού (ΕΕ) 2019/331 και του εκτελεστικού κανονισμού (ΕΕ) 2019/1842 στην περίπτωση επαλήθευσης έκθεσης δεδομένων βάσης, έκθεσης δεδομένων νεοεισερχομένου ή ετήσιας έκθεσης για το επίπεδο δραστηριότητας, του παρόντος κανονισμού, των σχετικών προτύπων και άλλης συναφούς νομοθεσίας, των εφαρμοστέων κατευθυντήριων γραμμών, καθώς και συναφών κατευθυντήριων γραμμών και νομοθετικών πράξεων που έχουν εκδοθεί στο κράτος μέλος όπου ο ελεγκτής διενεργεί επαλήθευση·»·
                                 
                              
                  
                        24)
                     
                     
                        Το άρθρο 41 τροποποιείται ως εξής:
                        
                                    α)
                                 
                                 
                                    στην παράγραφο 1, η δεύτερη περίοδος αντικαθίσταται από το ακόλουθο κείμενο:
                                    «Κατά τον καθορισμό και την εφαρμογή των εν λόγω διαδικασιών και διεργασιών, ο ελεγκτής εκτελεί τις δραστηριότητες που αναφέρονται στο παράρτημα II του παρόντος κανονισμού σύμφωνα με το εναρμονισμένο πρότυπο που αναφέρεται στο εν λόγω παράρτημα.»·
                                 
                              
                                    β)
                                 
                                 
                                    η παράγραφος 2 αντικαθίσταται από το ακόλουθο κείμενο:
                                    
                                       «2.   Ο ελεγκτής σχεδιάζει, τεκμηριώνει, εφαρμόζει και διατηρεί σύστημα διαχείρισης σύμφωνα με το εναρμονισμένο πρότυπο που αναφέρεται στο παράρτημα II, ώστε να διασφαλίζει τη συνεπή ανάπτυξη, εφαρμογή, βελτίωση και επανεξέταση των διαδικασιών και διεργασιών που αναφέρονται στην παράγραφο 1. Το σύστημα διαχείρισης περιλαμβάνει τουλάχιστον τα ακόλουθα:
                                       
                                                   α)
                                                
                                                
                                                   πολιτικές και αρμοδιότητες·
                                                
                                             
                                                   β)
                                                
                                                
                                                   επανεξέταση του συστήματος διαχείρισης·
                                                
                                             
                                                   γ)
                                                
                                                
                                                   εσωτερικούς ελέγχους·
                                                
                                             
                                                   δ)
                                                
                                                
                                                   διορθωτικές ενέργειες·
                                                
                                             
                                                   ε)
                                                
                                                
                                                   δράσεις για την αντιμετώπιση κινδύνων και ευκαιριών, και την ανάληψη προληπτικής δράσης·
                                                
                                             
                                                   στ)
                                                
                                                
                                                   έλεγχο τεκμηριωμένων πληροφοριών.»·
                                                
                                             
                                 
                              
                  
                        25)
                     
                     
                        στο άρθρο 42, η παράγραφος 1 αντικαθίσταται από το ακόλουθο κείμενο:
                        
                           «1.   Ο ελεγκτής τηρεί και διαχειρίζεται αρχεία, μεταξύ άλλων σχετικά με την ικανότητα και την αμεροληψία του προσωπικού, προκειμένου να αποδεικνύει τη συμμόρφωση με τον παρόντα κανονισμό.»·
                        
                     
                  
                        26)
                     
                     
                        Το άρθρο 43 τροποποιείται ως εξής:
                        
                                    α)
                                 
                                 
                                    στην παράγραφο 2, η δεύτερη περίοδος αντικαθίσταται από το ακόλουθο κείμενο:
                                    «Για τους σκοπούς του παρόντος κανονισμού εφαρμόζονται οι σχετικές απαιτήσεις για τη δομή και την οργάνωση του ελεγκτή, οι οποίες ορίζονται στο εναρμονισμένο πρότυπο που αναφέρεται στο παράρτημα II.»·
                                 
                              
                                    β)
                                 
                                 
                                    στο πρώτο εδάφιο της παραγράφου 3, προστίθεται η ακόλουθη περίοδος:
                                    «Για τον σκοπό αυτό, ο ελεγκτής παρακολουθεί τους κινδύνους για την αμεροληψία και λαμβάνει τα κατάλληλα μέτρα για την αντιμετώπιση των εν λόγω κινδύνων.»·
                                 
                              
                                    γ)
                                 
                                 
                                    η παράγραφος 5 τροποποιείται ως εξής:
                                    
                                                α)
                                             
                                             
                                                στο πρώτο εδάφιο, η πρώτη περίοδος αντικαθίσταται από το ακόλουθο κείμενο:
                                                «Ο ελεγκτής δεν αναθέτει σε τρίτους τη σύναψη της συμφωνίας μεταξύ του φορέα εκμετάλλευσης ή φορέα εκμετάλλευσης αεροσκαφών και του ελεγκτή, την ανεξάρτητη επανεξέταση ή την έκδοση της έκθεσης επαλήθευσης.»·
                                             
                                          
                                                β)
                                             
                                             
                                                το δεύτερο εδάφιο αντικαθίσταται από το ακόλουθο κείμενο:
                                                «Ωστόσο, η σύναψη συμβάσεων με φυσικά πρόσωπα για την εκτέλεση επαληθευτικών δραστηριοτήτων δεν συνιστά ανάθεση σε τρίτους για τους σκοπούς του πρώτου εδαφίου εάν ο ελεγκτής, κατά τη σύναψη συμβάσεων με τα εν λόγω άτομα, αναλαμβάνει την πλήρη ευθύνη για τις επαληθευτικές δραστηριότητες που εκτελούνται από συμβασιούχους. Κατά τη σύναψη συμβάσεων με φυσικά πρόσωπα για την εκτέλεση επαληθευτικών δραστηριοτήτων, ο ελεγκτής απαιτεί από τα εν λόγω πρόσωπα να υπογράψουν γραπτή συμφωνία που προβλέπει ότι συμμορφώνονται με τις διαδικασίες του ελεγκτή και ότι δεν υπάρχει σύγκρουση συμφερόντων κατά την εκτέλεση των εν λόγω επαληθευτικών δραστηριοτήτων.»·
                                             
                                          
                              
                                    δ)
                                 
                                 
                                    παρεμβάλλεται η ακόλουθη παράγραφος 6α:
                                    
                                       «6α.   Κατά την επαλήθευση του ίδιου φορέα εκμετάλλευσης ή φορέα εκμετάλλευσης αεροσκαφών όπως και κατά το προηγούμενο έτος, ο ελεγκτής εξετάζει τον κίνδυνο για την αμεροληψία και λαμβάνει μέτρα για τη μείωση του κινδύνου για την αμεροληψία.»·
                                    
                                 
                              
                                    ε)
                                 
                                 
                                    προστίθεται η ακόλουθη παράγραφος 8:
                                    
                                       «8.   Εάν ο επικεφαλής ελεγκτής του ΣΕΔΕ της ΕΕ αναλάβει ετήσιες επαληθεύσεις για περίοδο πέντε συναπτών ετών για συγκεκριμένη εγκατάσταση, τότε ο επικεφαλής ελεγκτής του ΣΕΔΕ της ΕΕ απέχει επί τρία συναπτά έτη από την παροχή υπηρεσιών επαλήθευσης για την ίδια εγκατάσταση. Η μέγιστη πενταετής περίοδος περιλαμβάνει τις επαληθεύσεις εκπομπών ή δεδομένων κατανομής που πραγματοποιούνται για την εγκατάσταση στο πλαίσιο του ΣΕΔΕ της ΕΕ και αρχίζουν μετά την 1η Ιανουαρίου 2021.»·
                                    
                                 
                              
                  
                        27)
                     
                     
                        στο άρθρο 44, το δεύτερο εδάφιο αντικαθίσταται από το ακόλουθο κείμενο:
                        «Για τους σκοπούς της επαλήθευσης των εκθέσεων δεδομένων βάσης, των εκθέσεων δεδομένων νεοεισερχομένου η των ετήσιων εκθέσεων για το επίπεδο δραστηριότητας, ο ελεγκτής που χορηγεί έκθεση επαλήθευσης σε φορέα εκμετάλλευσης είναι επιπλέον διαπιστευμένος για την ομάδα δραστηριοτήτων αριθ. 98 του παραρτήματος I.»·
                     
                  
                        28)
                     
                     
                        στο άρθρο 46 παράγραφος 1, το πρώτο εδάφιο αντικαθίσταται από το ακόλουθο κείμενο:
                        «Κάθε νομικό πρόσωπο που έχει συσταθεί βάσει του εθνικού δικαίου κράτους μέλους μπορεί να ζητήσει διαπίστευση σύμφωνα με το άρθρο 5 παράγραφος 1 του κανονισμού (ΕΚ) αριθ. 765/2008 και τις διατάξεις του παρόντος κεφαλαίου.»·
                     
                  
                        29)
                     
                     
                        στο άρθρο 59 παράγραφος 1, το στοιχείο β) αντικαθίσταται από το ακόλουθο κείμενο:
                        
                                    «β)
                                 
                                 
                                    έχουν γνώση της οδηγίας 2003/87/ΕΚ, του εκτελεστικού κανονισμού (ΕΕ) 2018/2066, του κατ’ εξουσιοδότηση κανονισμού (ΕΕ) 2019/331 και του εκτελεστικού κανονισμού (ΕΕ) 2019/1842 όταν ο αξιολογητής αξιολογεί την ικανότητα και τις επιδόσεις του ελεγκτή για το πεδίο αριθ. 98 που αναφέρεται στο παράρτημα I του παρόντος κανονισμού, καθώς και γνώση του παρόντος κανονισμού, των σχετικών προτύπων και άλλης συναφούς νομοθεσίας, καθώς και των εφαρμοστέων κατευθυντήριων γραμμών»·
                                 
                              
                  
                        30)
                     
                     
                        Στο άρθρο 60 παράγραφος 2, το στοιχείο α) αντικαθίσταται από το ακόλουθο κείμενο:
                        
                                    «α)
                                 
                                 
                                    έχει γνώση της οδηγίας 2003/87/ΕΚ, του εκτελεστικού κανονισμού (ΕΕ) 2018/2066, του κατ’ εξουσιοδότηση κανονισμού (ΕΕ) 2019/331 και του εκτελεστικού κανονισμού (ΕΕ) 2019/1842, όταν ο τεχνικός εμπειρογνώμονας αξιολογεί την ικανότητα και τις επιδόσεις του ελεγκτή για το πεδίο αριθ. 98 που αναφέρεται στο παράρτημα I του παρόντος κανονισμού, καθώς και γνώση του παρόντος κανονισμού, των σχετικών προτύπων και άλλης συναφούς νομοθεσίας, καθώς και των εφαρμοστέων κατευθυντήριων γραμμών·»·
                                 
                              
                  
                        31)
                     
                     
                        στο άρθρο 77 παράγραφος 1, το στοιχείο β) αντικαθίσταται από το ακόλουθο κείμενο:
                        
                                    «β)
                                 
                                 
                                    τη διεύθυνση και τα στοιχεία επικοινωνίας των φορέων εκμετάλλευσης ή φορέων εκμετάλλευσης αεροσκαφών των οποίων οι εκθέσεις σχετικά με τις εκπομπές ή τα τονοχιλιόμετρα, οι εκθέσεις δεδομένων βάσης, οι εκθέσεις δεδομένων νεοεισερχομένου ή οι ετήσιες εκθέσεις για το επίπεδο δραστηριότητας πρόκειται να επαληθευτούν από τον ελεγκτή·»·
                                 
                              
                  
                        32)
                     
                     
                        Το παράρτημα II τροποποιείται σύμφωνα με το παράρτημα του παρόντος κανονισμού.
                     
                  
         
            Άρθρο 2
            Διορθώσεις στον εκτελεστικό κανονισμό (ΕΕ) 2018/2067
            Ο εκτελεστικός κανονισμός (ΕΕ) 2018/2067 διορθώνεται ως εξής:
            
                        1)
                     
                     
                        Το άρθρο 3 διορθώνεται ως εξής:
                        
                                    α)
                                 
                                 
                                    στο σημείο 11), η φράση «…/…» αντικαθίσταται από τον αριθμό «2019/331»·
                                 
                              
                                    β)
                                 
                                 
                                    στο σημείο 28), η φράση «…/…» αντικαθίσταται από τον αριθμό «2019/331»·
                                 
                              
                                    γ)
                                 
                                 
                                    στο σημείο 29), η φράση «…/…» αντικαθίσταται από τον αριθμό «2019/331»·
                                 
                              
                  
                        2)
                     
                     
                        στο άρθρο 7 παράγραφος 4, το δεύτερο εδάφιο τροποποιείται ως εξής:
                        
                                    α)
                                 
                                 
                                    στην πρώτη περίοδο, η φράση «…/…» αντικαθίσταται από τον αριθμό «2019/331»·
                                 
                              
                                    β)
                                 
                                 
                                    στη δεύτερη περίοδο, η φράση «…/…» αντικαθίσταται από τον αριθμό «2019/331»·
                                 
                              
                  
                        3)
                     
                     
                        στο άρθρο 7 παράγραφος 6 δεύτερο εδάφιο, η φράση «…/…» αντικαθίσταται από τον αριθμό «2019/331»·
                     
                  
                        4)
                     
                     
                        στο άρθρο 10, η παράγραφος 1 διορθώνεται ως εξής:
                        
                                    α)
                                 
                                 
                                    στο στοιχείο ε), η φράση «…/…» αντικαθίσταται από τον αριθμό «2019/331»·
                                 
                              
                                    β)
                                 
                                 
                                    στο στοιχείο στ), η φράση «…/…» αντικαθίσταται από τον αριθμό «2019/331»·
                                 
                              
                                    γ)
                                 
                                 
                                    το στοιχείο ιβ) αντικαθίσταται από το ακόλουθο κείμενο:
                                    
                                                «ιβ)
                                             
                                             
                                                κατά περίπτωση, τις εκθέσεις που αναφέρονται στο άρθρο 69 παράγραφοι 1 και 4 του εκτελεστικού κανονισμού (ΕΕ) 2018/2066·»·
                                             
                                          
                              
                  
                        5)
                     
                     
                        στο άρθρο 17, η παράγραφος 3 διορθώνεται ως εξής:·
                        
                                    α)
                                 
                                 
                                    στο στοιχείο α), η φράση «…/…» αντικαθίσταται από τον αριθμό «2019/331»·
                                 
                              
                                    β)
                                 
                                 
                                    στο στοιχείο γ), η φράση «…/…» αντικαθίσταται από τον αριθμό «2019/331»·
                                 
                              
                  
                        6)
                     
                     
                        στο άρθρο 17 παράγραφος 4, το πρώτο εδάφιο αντικαθίσταται από το ακόλουθο κείμενο:
                        
                           «4.   Στις περιπτώσεις που αφαιρείται μεταφερόμενο CO2 σύμφωνα με το άρθρο 49 του εκτελεστικού κανονισμού (ΕΕ) 2018/2066 ή δεν προσμετράται μεταφερόμενο N2O που εκπέμπεται σύμφωνα με το άρθρο 50 του εν λόγω κανονισμού, και το μεταφερόμενο CO2 ή N2O μετριέται τόσο από την εγκατάσταση μεταφοράς όσο και από την εγκατάσταση παραλαβής, ο ελεγκτής εξακριβώνει αν τυχόν διαφορές μεταξύ των τιμών που μετρήθηκαν στις δύο εγκαταστάσεις δικαιολογούνται από την αβεβαιότητα των συστημάτων μέτρησης και αν στις εκθέσεις εκπομπών των δύο εγκαταστάσεων χρησιμοποιήθηκε ο ορθός αριθμητικός μέσος όρος των τιμών που μετρήθηκαν.»·
                        
                     
                  
                        7)
                     
                     
                        στο άρθρο 19 παράγραφος 3, η φράση «…/…» αντικαθίσταται από τον αριθμό «2019/331»·
                     
                  
                        8)
                     
                     
                        στο άρθρο 27 παράγραφος 1 στοιχείο ε), η φράση «…/…» αντικαθίσταται από τον αριθμό «2019/331»·
                     
                  
                        9)
                     
                     
                        στο άρθρο 27, η παράγραφος 3 διορθώνεται ως εξής:·
                        
                                    α)
                                 
                                 
                                    στο στοιχείο στ), η φράση «…/…» αντικαθίστανται από τον αριθμό «2019/331»·
                                 
                              
                                    β)
                                 
                                 
                                    στο στοιχείο ιζ), η φράση «…/…» αντικαθίσταται από τον αριθμό «2019/331»·
                                 
                              
                  
                        10)
                     
                     
                        στο άρθρο 28 στοιχείο ε), η φράση «…/…» αντικαθίσταται από τον αριθμό «2019/331»·
                     
                  
                        11)
                     
                     
                        στο άρθρο 30 παράγραφος 1 στοιχείο γ), η φράση «…/…» αντικαθίσταται από τον αριθμό «2019/331»·
                     
                  
                        12)
                     
                     
                        στο άρθρο 58 παράγραφος 2 τρίτο εδάφιο, η φράση «…/…» αντικαθίσταται από τον αριθμό «2019/331»·
                     
                  
                        13)
                     
                     
                        στο άρθρο 69 παράγραφος 1, η φράση «…/…» αντικαθίσταται από τον αριθμό «2019/331».
                     
                  
         
            Άρθρο 3
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Δεκεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 275 της 25.10.2003, σ. 32.
         
            (2)  Εκτελεστικός κανονισμός (ΕΕ) 2019/1842 της Επιτροπής, της 31ης Οκτωβρίου 2019, σχετικά με τη θέσπιση κανόνων για την εφαρμογή της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου όσον αφορά περαιτέρω ρυθμίσεις για τις προσαρμογές της δωρεάν κατανομής δικαιωμάτων εκπομπής λόγω μεταβολών του επιπέδου δραστηριότητας (ΕΕ L 282 της 4.11.2019, σ. 20).
         
            (3)  Εκτελεστικός κανονισμός (ΕΕ) 2018/2067 της Επιτροπής, της 19ης Δεκεμβρίου 2018, σχετικά με την επαλήθευση των δεδομένων και τη διαπίστευση των ελεγκτών σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου (ΕΕ L 334 της 31.12.2018, σ. 94).
         
            (4)  Κατ’ εξουσιοδότηση κανονισμός (ΕΕ) 2019/331 της Επιτροπής, της 19ης Δεκεμβρίου 2018, σχετικά με τον καθορισμό ενωσιακών μεταβατικών κανόνων για την εναρμονισμένη δωρεάν κατανομή δικαιωμάτων εκπομπής κατ’ εφαρμογή του άρθρου 10α της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (ΕΕ L 59 της 27.2.2019, σ. 8).
      
      
         
            ΠΑΡΑΡΤΗΜΑ
            Στο παράρτημα II προστίθενται τα ακόλουθα στοιχεία ζ) και η):
            
                        «ζ)
                     
                     
                        διαδικασία ή διεργασία που εξασφαλίζει ότι ο ελεγκτής αναλαμβάνει πλήρως την ευθύνη για τις επαληθευτικές δραστηριότητες που εκτελούνται από πρόσωπα επί συμβάσει·
                     
                  
                        η)
                     
                     
                        διεργασίες που διασφαλίζουν την ορθή λειτουργία του συστήματος διαχείρισης όπως αναφέρεται στο άρθρο 41 παράγραφος 2, στις οποίες περιλαμβάνονται:
                        
                                    i.
                                 
                                 
                                    διεργασίες για την επανεξέταση του συστήματος διαχείρισης τουλάχιστον μία φορά τον χρόνο, με συχνότητα που δεν υπερβαίνει τους 15 μήνες μεταξύ δύο επανεξετάσεων του συστήματος διαχείρισης·
                                 
                              
                                    ii.
                                 
                                 
                                    διεργασίες για τη διενέργεια εσωτερικών ελέγχων τουλάχιστον μία φορά τον χρόνο, με συχνότητα που δεν υπερβαίνει τους 15 μήνες μεταξύ δύο εσωτερικών ελέγχων·
                                 
                              
                                    iii.
                                 
                                 
                                    διεργασίες για τον εντοπισμό και τη διαχείριση περιπτώσεων έλλειψης συμμόρφωσης στις δραστηριότητες του ελεγκτή και για την εκτέλεση διορθωτικών ενεργειών για την αντιμετώπιση των εν λόγω περιπτώσεων έλλειψης συμμόρφωσης·
                                 
                              
                                    iv.
                                 
                                 
                                    διεργασίες για τον εντοπισμό κινδύνων και ευκαιριών στις δραστηριότητες του ελεγκτή και για την ανάληψη προληπτικής δράσης με στόχο τον μετριασμό των εν λόγω κινδύνων·
                                 
                              
                                    v.
                                 
                                 
                                    διεργασίες για τον έλεγχο τεκμηριωμένων πληροφοριών.».